ໂຄງການຫຼັກສູດການສຶກສາ:
ວັດຖຸປະສົງຫຼັກ ຂອງຄະນະອັກສອນສາດ ມະຫາວິທະຍາໄລແຫ່ງຊາດຄືການໃຫ້ໂອກາດເຫຼົ່ານັກສຶກສາຈາກທຸກ ພາກຂອງ ສປປ ລາວ ໂດຍສະເພາະນັກສຶກສາຈາກເຂດທີ່ດ້ອຍໂອກາດ ແລະບໍ່ມີພື້ນຖານ. ນອກຈາກນີ້ຍັງເຮັດ ໃຫ້ສະພາບແວດລ້ອມ ການຮຽນ-ການສອນ ການຄົ້ນຄວ້າວິໄຈ ແລະປະສົບການທີ່ມີຄຸນະພາບສູງທີ່ສຸດ ເປັນທີ່ຄາດຫວັງວ່າຫຼັກສູດການສຶກສາຈະທ້ອນ ແລະດູດຊຶມຄຸ່ນຄ່າມະນຸດສຳພັນ ເຊິ່ງຈະສົ່ງຜົນສະທ້ອນໃຫ້ຜູ້ສຳເລັດການສຶກສາບໍ່ພຽງແຕ່ກາຍເປັນມືອາຊີບທີ່ປະສົບຜົນສຳເລັດ ແຕ່ຍັງແນມເຫັນໄດ້ບຸກຄະລາກອນທີ່ຈະໄດ້ເຝິກຝົນຄຸນລັກສະນະເຫຼົ່ນີ້ເປັນວິຖີຊີວິດຕໍ່ໄປ. ທັງໝົດຫຼັກສູດການສຶກສາຂອງຄະນະ ອັກສອນສາດ ມະຫາວິທະຍາໄລແຫ່ງຊາດ ໄດ້ຮັບການອະນຸມັດຈາກກະຊວງສຶກສາທິການ ແລະກິລາ ກ່ອນການດຳເນີນການ ແລະ ສະເໜີການລົງທະບຽນໃຫ້ນັກສຶກສາ ທັງໝົດໂຄງການຫຼັກສູດການສຶກສາຂອງຄະນະອັກສອນສາດ ຕ້ອງໄດ້ຮັບໜ່ວຍກິດບໍ່ຕ່ຳ ກວ່າຫຼັກສູດແຫ່ງຊາດ(QA)
ຄະນະອັກສອນສາດ ມະຫາວິທະຍາໄລແຫ່ງຊາດ ສະເໜີໂຄງການຫຼັກສູດການສຶກສາ ດັ່ງຕໍ່ໄປນີ້:
ພາກວິຊາພາສາລາວ-ສື່ສານມວນຊົນ
1. ບົດສະເໜີ
ພາກວິຊາພາສາລາວ-ສື່ສານມວນຊົນ ແມ່ນພາກວິຊາໜຶ່ງທີ່ຂຶ້ນກັບຄະນະອັກສອນສາດ ມະຫາວິທະຍາໄລແຫ່ງຊາດ, ສ້າງຕັ້ງ ຂຶ້ນໃນປີ 1974 ທີ່ມະຫາວິທະຍາໄລສ້າງຄູສູນກາງວຽງໄຊ ໂດຍມີຊື່ວ່າ ພະແນກວັນນະຄະດີ-ພາສາຕ່າງປະເທດ. ເມື່ອ ມະຫາວິທະຍາໄລສ້າງຄູສູນກາງວຽງໄຊໄດ້ເຂົ້າຮ່ວມກັບໂຮງຮຽນສ້າງຄູຊັ້ນສູງວຽງຈັນ ໃນປີ 1977 ແລ້ວກາຍມາເປັນ ມະຫາວິທະຍາໄລສ້າງຄູວຽງຈັນ, ໄດ້ປ່ຽນຊື່ເປັນ ພະແນກວັນນະຄະດີ-ພາສາສາດ, ໃນປີ 1996 ມະຫາວິ ທະຍາໄລສ້າງຄູວຽງຈັນ ແລະສະຖາບັນຊັ້ນສູງອື່ນໆໄດ້ຮ່ວມກັນເຂົ້າເປັນ ມະຫາວິທະຍາໄລແຫ່ງຊາດ ພະແນກວັນນະ ຄະດີ-ພາສາສາດກໍໄດ້ປ່ຽນຊື່ມາເປັນ ພາກວິຊາພາສາລາວ-ວັນນະຄະດີ ແລະໃນປີ 2004 ກໍໄດ້ປ່ຽນຊື່ມາເປັນ ພາກວິ ຊາພາສາລາວ-ສື່ສານມວນຊົນ.
2. ຊື່ຫຼັກສູດ
- ຫຼັກສູດປະລິນຍາຕີອັກສອນສາດສາຂາວິຊາ ພາສາລາວ-ວັນນະຄະດີ
- Bachelor Programmme in Lao Language and Literature
- ຫຼັກສູດປະລິນຍາຕີອັກສອນສາດສາຂາວິຊາ ສື່ສານມວນຊົນ
- Bachelor of Arts in Mass Communication Programmme
3. ຊື່ໃບປະກາດ
- ຊື່ເປັນພາສາລາວ: ສິລະປະສາດບັນດິດສາຂາວິຊາ ພາສາລາວ-ວັນນະຄະດີ (ສບລ)
- ຊື່ເປັນພາສາອັງກິດ: Bachelor of Arts in Lao Language and Literature (BAL)
- ຊື່ເປັນພາສາລາວ: ສິລະປະສາດບັນດິດສາຂາວິຊາ ສື່ສານມວນຊົນ (ສບສ)
- ຊື່ເປັນພາສາອັງກິດ: Bachelor of Arts in Mass Communication (BAMC)
4. ໂຄງສ້າງຫຼັກສູດປະລິນຍາຕີອັກສອນສາດສາຂາວິຊາ ພາສາລາວ-ວັນນະຄະດີ (ໝາຍເລກລະຫັດ: 610)
5. ໂຄງສ້າງຫຼັກສູດປະລິນຍາຕີອັກສອນສາດສາຂາວິຊາ ສື່ສານມວນຊົນ(ໝາຍເລກລະຫັດ: 610)
ພາກວິຊາພາສາຝະລັ່ງ
1. ປະຫວັດຫຍໍ້
ພາກວິຊາພາສາຝະລັ່ງແມ່ນພາກວິຊາໜຶ່ງທີ່ຂຶ້ນກັບຄະນະອັກສອນສາດ ມະຫາວິທະຍາໄລແຫ່ງຊາດ. ໃນໄລຍະທີ່ມະຫາ ວິທະຍາໄລສ້າງຄູສູນກາງວຽງໄຊ ແລະໂຮງຮຽນສ້າງຄູຊັ້ນສູງວຽງຈັນ ໄດ້ເຕົ້າໂຮມກັນເປັນມະຫາວິທະຍາໄລ ສ້າງຄູວຽງຈັນໃນປີ 1977 ນັ້ນ, ພcາສາຝະລັ່ງແມ່ນພາກສ່ວນໜຶ່ງຂຶ້ນກັບພະແນກວັນນະຄະດີ-ພາສາຕ່າງປະເທດ. ພະແນກວັນນະຄະດີ-ພາສາ ຕ່າງປະເທດໄດ້ເຕີບໃຫຍ່ຂະຫຍາຍຕົວຈຶ່ງໄດ້ແຍກອອກເປັນພະແນກຕ່າງໆຄື: ພະແນກວັນນະຄະດີ-ພາສາສາດ, ພະແນກ ພາສາຝະລັ່ງ-ແອດສະປາຍໂຍນ, ພະແນກພາສາອັງກິດ-ເຢຍລະມັນ, ພະແນກພາສາລັດເຊຍ. ມະຫາວິທະຍາໄລ ແຫ່ງຊາດໄດ້ຮັບການສ້າງຕັ້ງຂຶ້ນໃນປີ 1996, ພະແນກພາສາຝະລັ່ງຂຶ້ນກັບຄະນະພາສາວັນນະຄະດີ ແລະມະນຸດສາດ ໄດ້ປ່ຽນຊື່ມາເປັນ ພາກວິຊາພາສາຝະລັ່ງ. ໃນປີ 2000 ພາກວິຊາພາສາຝະລັ່ງ ໄດ້ຂຶ້ນກັບຄະນະ ອັກສອນສາດຈົນເຖິງປັດຈຸບັນ.
2. ຊື່ຫຼັກສູດ
- ຫຼັກສູດປະລິນຍາຕີສາຂາວິຊາ ພາສາຝະລັ່ງ
- Bachelor of Arts in French Programme
3. ຊື່ໃບປະກາດ
- ຊື່ເປັນພາສາລາວ: ສິລະປະສາດບັນດິດສາຂາວິຊາ ພາສາຝະລັ່ງ (ສບຝ)
- ຊື່ເປັນພາສາອັງກິດ: Bachelor of Arts in French (BAF)
4. ໂຄງສ້າງຫຼັກສູດປະລິນຍາຕີອັກສອນສາດສາຂາວິຊາ ພາສາຝະລັ່ງ(ໝາຍເລກລະຫັດ: 630)
ພາກວິຊາພາສາອັງກິດ
1. ບົດສະເໜີ
ພາກວິຊາພາສາອັງກິດແມ່ນພາກວິຊາໜຶ່ງທີ່ຂຶ້ນກັບຄະນະອັກສອນສາດ ມະຫາວິທະຍາໄລແຫ່ງຊາດ, ສ້າງຕັ້ງຂຶ້ນປີ 1959. ໃນການເຕົ້າໂຮມລະຫວ່າງ ມະຫາວິທະຍາໄລສ້າງຄູສູນກາງວຽງໄຊກັບໂຮງຮຽນສ້າງຄູຊັ້ນສູງວຽງຈັນນັ້ນ, ພາສາອັງກິດແມ່ນຂະ ແໜງໜຶ່ງທີ່ຂຶ້ນກັບພະແນກວັນນະຄະດີ-ພາສາຕ່າງປະເທດ. ພະແນກວັນນະຄະດີ-ພາສາຕ່າງ ປະເທດໄດ້ເຕີບໃຫຍ່ຂະຫຍາຍຕົວ ເລື້ອຍມາ ແລະໄດ້ແຍກເປັນພະແນກເອກະລາດ ຄື: ພະແນກວັນນະຄະດີ-ພາສາສາດ, ພະແນກພາສາຝະລັ່ງ-ແອດສະປາຍໂຍນ, ພະແນກພາສາອັງກິດ-ເຢຍລະມັນ, ພະແນກພາສາລັດເຊຍ.
2. ຊື່ຫຼັກສູດ
- ຫຼັກສູດປະລິນຍາຕີສາຂາວິຊາ ພາສາອັງກິດ
- Bachelor of Arts in English Programme
3. ຊື່ໃບປະກາດ
- ຊື່ເປັນພາສາລາວ: ສິລະປະສາດບັນດິດສາຂາວິຊາ ພາສາອັງກິດ (ສບອ)
- ຊື່ເປັນພາສາອັງກິດ: Bachelor of Arts in English (BAE)
4. ໂຄງສ້າງຫຼັກສູດປະລິນຍາຕີອັກສອນສາດສາຂາວິຊາ ພາສາອັງກິດ(ໝາຍເລກລະຫັດ: 620)
ພາກວິຊາພາສາເຢຍລະມັນ
1. ບົດສະເໜີ
ພາກວິຊາພາສາເຢຍລະມັນແມ່ນພາກສ່ວນໜຶ່ງທີ່ຂຶ້ນຄະນະອັກສອນສາດ ມະຫາວິທະຍາໄລແຫ່ງຊາດ, ສ້າງຕັ້ງຂຶ້ນ ໃນປີ 1981 ທີ່ມະຫາວິທະຍາໄລສ້າງຄູວຽງຈັນ ໂດຍມີຊື່ວ່າພະແນກພາສາອັງກິດ-ເຢຍລະມັນ. ປີ 1991 ພະແນກພາສາເຢຍລະມັນ ໄດ້ມີອົງການຈັດຕັ້ງຄຸ້ມຄອງເປັນໜ່ວຍວິຊາເອກະລາດ. ພາຍຫຼັງສ້າງຕັ້ງມະຫາວິທະຍາໄລແຫ່ງຊາດ ປີ 1996 ໜ່ວຍວິຊາພາສາ ເຢຍລະມັນໄດ້ຖືກຮັບຮອງເປັນໜ່ວຍວິຊາເອກະລາດ ຂຶ້ນກັບຄະນະພາສາວັນນະຄະດີ ແລະມະນຸດສາດ. ນັບແຕ່ວັນທີ 1 ພຶດ ສະພາ 2001 ເປັນຕົ້ນມາໄດ້ປ່ຽນຊື່ມາເປັນພະແນກພາສາເຢຍລະມັນ ແລະໃນປີ 2010 ກໍໄດ້ປ່ຽນຊື່ມາເປັນພາກວິຊາ ພາສາເຢຍລະມັນ.
2. ຊື່ຫຼັກສູດ
- ຫຼັກສູດປະລິນຍາຕີສາຂາວິຊາ ພາສາເຢຍລະມັນ
- Bachelor of Arts Programme in German
3. ຊື່ໃບປະກາດ
- ຊື່ເປັນພາສາລາວ: ສິລະປະສາດບັນດິດສາຂາວິຊາ ພາສາເຢຍລະມັນ (ສບຢ)
- ຊື່ເປັນພາສາອັງກິດ: Bachelor of Arts in German (BAG)
4. ໂຄງສ້າງຫຼັກສູດປະລິນຍາຕີອັກສອນສາດສາຂາວິຊາ ພາສາເຢຍລະມັນ(ໝາຍເລກລະຫັດ: 670)
ພາກວິຊາພາສາຫວຽດນາມ
1. ບົດສະເໜີ
ພາກວິຊາພາສາຫວຽດນາມແມ່ນພາກວິຊາໜຶ່ງທີ່ຂຶ້ນກັບຄະນະອັກສອນສາດ ມະຫາວິທະຍາໄລແຫ່ງຊາດ, ສ້າງຕັ້ງໃນປີ 2003 ໂດຍມີຊື່ວ່າພະແນກພາສາຫວຽດນາມ-ຈີນ. ໃນໄລຍະຕໍ່ມາໃນປີ 2004 ພະແນກພາສາຫວຽດນາມ-ຈີນ ໄດ້ແຍກ ອອກເປັນສອງພະແນກວິຊາຄື: ພະແນກພາສາຫວຽດນາມ ແລະພະແນກພາສາຈີນ ແລະໃນປີ 2010 ໄດ້ປ່ຽນຊື່ມາເປັນ ພາກວິຊາພາສາຫວຽດນາມ
2. ຊື່ຫຼັກສູດ
- ຫຼັກສູດປະລິນຍາຕີສາຂາວິຊາ ພາສາຫວຽດນາມ
- Bachelor of Arts Programme in Vietnamese
3. ຊື່ໃບປະກາດ
- ຊື່ເປັນພາສາລາວ: ສິລະປະສາດບັນດິດສາຂາວິຊາ ພາສາຫວຽດນາມ (ສບວ)
- ຊື່ເປັນພາສາອັງກິດ: Bachelor of Arts in Vietnamese (BAV)
4. ໂຄງສ້າງຫຼັກສູດປະລິນຍາຕີອັກສອນສາດສາຂາວິຊາ ພາສາຫວຽດນາມ(ໝາຍເລກລະຫັດ 640)
ພາກວິຊາພາສາຈີນ
1. ບົດສະເໜີ
ພາກວິຊາພາສາຈີນແມ່ນພາກວິຊາໜຶ່ງທີ່ຂຶ້ນກັບຄະນະອັກສອນສາດ ມະຫາວິທະຍາໄລແຫ່ງຊາດ, ສ້າງຕັ້ງໃນປີ 2003 ໂດຍມີຊື່ວ່າພະແນກພາສາຫວຽດນາມ-ຈີນ. ໃນໄລຍະຕໍ່ມາໃນປີ 2004 ພະແນກພາສາຫວຽດນາມ-ຈີນໄດ້ແຍກອອກ ເປັນສອງພະແນກວິຊາຄື: ພະແນກພາສາຫວຽດນາມ ແລະພະແນກພາສາຈີນ ແລະໃນປີ 2010 ໄດ້ປ່ຽນຊື່ມາເປັນ ພາກວິຊາພາສາຈີນ
2. ຊື່ຫຼັກສູດ
- ຫຼັກສູດປະລິນຍາຕີສາຂາວິຊາ ພາສາຈີນ
- Bachelor of Arts Programme in Chinese
3. ຊື່ໃບປະກາດ
- ຊື່ເປັນພາສາລາວ: ສິລະປະສາດບັນດິດສາຂາວິຊາ ພາສາຈີນ (ສບຈ)
- ຊື່ເປັນພາສາອັງກິດ: Bachelor of Arts in Chinese (BAC)
4. ໂຄງສ້າງຫຼັກສູດປະລິນຍາຕີອັກສອນສາດສາຂາວິຊາ ພາສາຈີນ(ໝາຍເລກລະຫັດ 650)
ພາກວິຊາພາສາຍີ່ປຸ່ນ
1. ບົດສະເໜີ
ມະຫາວິທະຍາໄລແຫ່ງຊາດ ໄດ້ເຕີບໃຫຍ່ຂະຫຍາຍຕົວ ແລະພັດທະນາເປັນກ້າວໆມາ ພ້ອມກັນນັ້ນ ຄະນະອັກສອນ ສາດກໍມີການເຕີບໃຫຍ່ຂະຫຍາຍຕົວ ແລະພັດທະນາເປັນກ້າວໆມາ ມາຮອດວັນທີ 18 ມິຖຸນາ 2003 ພະແນກພາສາ ຍີ່ປຸ່ນ ໄດ້ຮັບການສ້າງຕັ້ງຂຶ້ນຕາມຂໍ້ຕົກລົງຂອງທ່ານອະທິການບໍດີມະຫາວິທະຍາໄລແຫ່ງຊາດ ສະບັບເລກທີ 1048/ ມຊ.2003. ດັ່ງນັ້ນ, ເລີ່ມແຕ່ສົກສຶກສາ 2003-2004 ເປັນຕົ້ນມາພະແນກພາສາຍີ່ປຸ່ນ ຄະນະອັກສອນສາດ ໄດ້ເລີ່ມຕົ້ນປະຕິບັດ ພາລະບົດບາດ ທີ່ຕັ້ງ ແລະວິຊາສະເພາະຂອງຕົນ. ໃນປີ 2010 ໄດ້ປ່ຽນຊື່ມາເປັນ ພາກວິຊາພາສາຍີ່ປຸ່ນ.
2. ຊື່ຫຼັກສູດ
- ຫຼັກສູດປະລິນຍາຕີສາຂາວິຊາ ພາສາຍີ່ປຸ່ນ
- Bachelor of Arts Programme in Japanese
3. ຊື່ໃບປະກາດ
- ຊື່ເປັນພາສາລາວ: ສິລະປະສາດບັນດິດສາຂາວິຊາ ພາສາຍີ່ປຸ່ນ (ສບຍ)
- ຊື່ເປັນພາສາອັງກິດ: Bachelor of Arts in Japanese (BAJ)
4. ໂຄງສ້າງຫຼັກສູດປະລິນຍາຕີອັກສອນສາດສາຂາວິຊາ ພາສາຍີ່ປຸ່ນ(ໝາຍເລກລະຫັດ 660)
ພາກວິຊາພາສາເກົາຫຼີ
1. ບົດສະເໜີ
ພາກວິຊາພາສາເກົາຫຼີແມ່ນພາກສ່ວນໜຶ່ງທີ່ຂຶ້ນຄະນະອັກສອນສາດ ມະຫາວິທະຍາໄລແຫ່ງຊາດ, ສ້າງຕັ້ງຂຶ້ນໃນປີ 2004 ໂດຍມີຊື່ວ່າພະແນກພາສາເກົເຫຼີ. ໃນປີ 2003 ໃນໄລຍະເບື້ອງຕົ້ນໄດ້ເປີດການສອນບຳລຸງພາສາເກົາຫຼີໃຫ້ບັນດາພະນັກ ງານ-ອາຈານ ແລະນັກສຶກສາ ທົ່ວມະຫາວິທະຍາໄລແຫ່ງຊາດແບບເປີດກວ້າງ. ໃນສົກສຶກສາ 2004-2005 ຈຶ່ງໄດ້ເປີດສອນ ເປັນລະບົບປະລິນຍາຕີ. ພະແນກພາສາເກົາຫຼີໄດ້ປ່ຽນຊື່ມາເປັນພາກວິຊາພາສາເກົາຫຼີໃນປີ 2010
2. ຊື່ຫຼັກສູດ
- ຫຼັກສູດປະລິນຍາຕີສາຂາວິຊາ ພາສາເກົາຫຼີ
- Bachelor of Arts Programme in Korean
3. ຊື່ໃບປະກາດ
- ຊື່ເປັນພາສາລາວ: ສິລະປະສາດບັນດິດສາຂາວິຊາ ພາສາເກົາຫຼີ (ສບກ)
- ຊື່ເປັນພາສາອັງກິດ: Bachelor of Arts in Korean (BAK)
4. ໂຄງສ້າງຫຼັກສູດປະລິນຍາຕີອັກສອນສາດສາຂາວິຊາ ພາສາເກົາຫຼີ(ໝາຍເລກລະຫັດ 690)